A Malaysia Airlines gépe csaknem 300 emberrel a fedélzetén
lezuhant Ukrajnában, az orosz határ közelében.
Az MH17-es járat helyi idő szerint dél után szállt fel Amszterdamból.
Kuala Lumpurba tartott.
2014. JÚLIUS 17.
4 HÓNAPPAL AZ UTOLSÓ KOMMUNIKÁCIÓ UTÁN
Egyik reggel felébredtem,
és egy maláj repülőgépet mutattak a tévében.
Azonnal arra gondoltam, hogy az MH370-esről van szó,
de megláttam, hogy az MH17-es járat volt.
Hihetetlen volt, hogy ismét egy maláj géppel történt valami.
Az amerikai hírszerzés szerint a gépet egy föld-levegő rakéta lőtte le.
Példátlan, hogy két hónap alatt két repülőgépet veszítsenek el.
És mindkettő egy 777-es.
Megint a Malaysia Airlines gépe volt.
Megint a kollégáimmal történt az eset.
De
ezúttal eltemethették a szeretteiket.
Mert mi is...
AZ MH370-ES LÉGIUTAS-KÍSÉRŐJÉNEK FELESÉGE
...igen.
Mi is el akarjuk temetni a szeretteinket.
Teljesen kába voltam.
Egyszerűen nem hittem el.
Folyton az járt a fejünkben, hogy talán valaki szándékosan
le akarja rombolni a hitelességünket.
Megpróbálnak minket ellehetetleníteni.
PUTYIN LÁZADÓI ROBBANTOTTÁK FEL A GÉPET
Az ukrán elnök a maláj személyszállító lelövését
terrorcselekménynek nevezte.
Az elkövetők orosz szakadárok voltak,
és az orosz katonai hírszerzés parancsára tették.
A Malaysia Airlinesnak a '90-es évek óta nem volt komoly balesete.
És most, négy és fél hónapon belül két hatalmas 777-est veszítettek el.
Felmerült a kérdés bennem, hogy vajon véletlen egybeesés lehet-e.
És ha volt kapcsolat a két eset között,
az igazság még sötétebb volt, mint azt bárki is gondolta volna.
Nem tudjuk a választ.
Ez a repüléstörténet egyik legnagyobb rejtélye.
MH370: AZ ELTŰNT REPÜLŐGÉP
PERTH AUSZTRÁLIA
Ausztrália vezetésével indul meg a keresés az Indiai-óceánon
az eltűnt maláj gép után.
Az MH17-es járat lelövése utáni hónapokban,
amíg azon gondolkoztam,
hogy talán az oroszok állnak mindkét esemény mögött,
az MH370-es keresése már zajlott.
Szakértők szerint a gép a nyugat-ausztráliai partoktól
több mint 1800 kilométerre, az Indiai-óceánba zuhant.
Ez egy hatalmas terület,
óriási felelősség Ausztrália számára, hogy a 370-es járat nyomára bukkanjon.
Ma este 14 országból 43 hajó, 58 repülő
együttes erővel próbál meg nyomokat találni.
A kutatási terület nagysága sokkal nagyobb,
mint az USA szárazföldi része.
Nem tűt keresünk, hanem azt, hogy hol van a szénakazal.
A kutatócsoport biztos abban, hogy a roncsok az óceán mélyén vannak,
ahogy azt a műholdas adatok mutatják.
A hivatalos jelentésben az állt, hogy a gép délre kanyarodott,
az Indiai-óceán déli részére.
Mivel ott észlelték az utolsó elektronikus jeleket.
Az Inmarsat adatai szerint a gép dél felé ment.
Nem tudom elképzelni, hogy valaki, akit szeretek,
eltűnjön az Indiai-óceán déli részén, 4000 méter mélyen. Ez...
felfoghatatlan.
Kétszázharminckilenc család kétségbeesetten várt válaszra,
és akkor tettem ígéretet arra,
hogy mindent megteszek, hogy hazahozzam a szeretteiket.
De nagyon nehéz volt azon a részen kutatni.
Egy szép, sima domborzatban reménykedtünk,
de vulkánokba és víz alatti hegyekbe botlottunk,
amelyek olyan nagyok és szélesek voltak, mint a Grand Canyon.
Időnként borzasztó arrafelé az időjárás.
Huszonnégy méteres hullámokat is mértek.
Nem gyáváknak való terep.
Tudtuk, hogy sokáig eltarthat.
2015. MÁRCIUS 8.
1 ÉVVEL AZ UTOLSÓ KOMMUNIKÁCIÓ UTÁN
KUALA LUMPUR MALAJZIA
Ilyen az egy éve tartó gyász.
Az eltűntek hozzátartozói átélték a tagadás, a düh és a szomorúság fázisait.
De mivel a gépnek nincs nyoma, az elfogadás még messze van.
Ezért szólok ma hozzátok.
Ezért vagyok itt, ezen a szívszorító eseményen,
ezért beszélek az érzéseimről. Nem könnyű.
Szerintem minden hozzátartozónak nagyon nehéz éve volt.
Amikor elhatároztam, hogy a nyilvánosság elé állok,
egy lányként beszéltem, akinek hiányzik az édesanyja.
Tudnom kell, hogy mindent megtettem az édesanyámért.
Akkor is, ha nincs is itt.
Hittem abban, hogy édesanyám bármikor betoppanhat.
Mivel nem találtak roncsokat, nem találtak semmit.
A lányom megkérdezte,
hol van az édesapja.
„Ha a papa meghalt,
hol van a sírja?”
Újra és újra megkérdezte.
„Miért dolgozott a papa a repülőn?”
„A papa miért nem ment máshova dolgozni?”
„Ha a papa máshol dolgozott volna, nem tűnt volna el.”
#IMÁDKOZZAZMH370-ESÉRT!
Egy teljes év eltelt,
és még mindig nem jutottunk előrébb
március 8-a óta.
Szürreálisnak tűnt, hogy 12 hónapja egy helyben topogunk.
Csak annyit tudtam,
hogy...
kilépett azon az ajtón, és elbúcsúzott tőlünk.
És egy évvel később is csak ennyit tudtam.
NEW YORK EGYESÜLT ÁLLAMOK
A gépek felszállnak.
És leszállnak.
Olyan nincs, hogy csak úgy eltűnnek a föld színéről.
Amikor a gép még csak egy hete tűnt el, mindannyian hitetlenkedtünk.
Azt mondogattuk,
hihetetlen, hogy eltelt egy hét, és még mindig nincs meg a gép.
Aztán egy hónap után sem találták meg a gépet.
Aztán egy évvel később...
még mindig ezt a gépet keresték.
Az ügy rejtélyes mivolta,
és az, hogy a maláj hatóságok képtelenek voltak válaszolni a kérdésekre,
egy vákuumot idézett elő.
Sokan azt állították,
hogy megoldották az ügyet.
A neten gyorsan terjedtek a géppel kapcsolatos összeesküvés-elméletek.
A Malaysia Airlines gépét eltérítették,
és Iránba repültek vele,
hogy egy terrortámadást készítsenek elő.
Rengeteg elmélet keringett. Mindenkinek volt valami ötlete.
A csomagtérben a lítium akkumulátorok kigyulladtak, és lezuhant a gép.
Terjedtek a spekulációk.
Egy indonéz halász azt állította,
hogy látta, ahogy a sérült gép füstbe borulva elszállt a feje felett.
Újabb összeesküvés-elmélet:
egy arcpirító biztosítási csalás volt.
Néhányan megjelentek az irodám előtt.
A parkolóig üldöztek.
Ijesztő volt. Megrándult a bokám,
amikor megpróbáltam elfutni egyikük elől, aki az elméletével traktált.
Négy nappal a gép eltűnése után
szabadalmaztattak egy új félvezető technológiát.
Felmerült az a kérdés is,
hogy a Diego Garcián lévő amerikai katonai bázison landolt-e.
Ebből az adathalmazból próbáltuk kiszűrni
a dezinformációkat, a spekulációkat és az ostobaságokat.
Teljesen bizarr. „Egy meteor csapódott a gépbe”
Vannak, akik szerint Észak-Korea térítette el a repülőt.
Talán egy földönkívüli volt a gépen?
Mindenkit elrabolt a repülőn.
Ez az egész egyre furcsább.
Mintha a pöcegödörben fuldokolnál.
Rengeteg alaptalan ötlet keringett.
Ha hinni akarsz egy elméletben, győződj meg arról,
hogy az egybevág az Inmarsat-adatokkal!
Ezekből az derült ki, hogy milyen messze volt a gép a műholdtól.
Ez kulcsfontosságú adat a rejtély megoldásához,
de az embereket nem érdekelte.
De a gép mégsem volt ott, ahol az adatok szerint lennie kellett volna:
az Indiai-óceán déli részén.
Ez fejtörést okozott.
Meg kellett fejtenünk,
miért nem volt ott a gép, ahol lennie kellett volna.
Hol hibáztunk?
PÁRIZS FRANCIAORSZÁG
Hihetetlen volt a történet.
Úgy döntöttem, hogy javaslom a Le Monde-nak,
a francia napilapnak,
hogy a gép eltűnésének egyéves évfordulóján vegyék elő újból a témát.
Mondtam nekik,
hogy ez a gép egy éve tűnt el.
Újságíró vagyok, és az elmúlt 30 évben
az ázsiai-csendes-óceáni térséggel foglalkoztam.
A legnagyobb probléma az volt, hogy nem találtak semmilyen roncsot.
Nem volt semmilyen kézzelfogható, hiteles dolog,
amibe a családok kapaszkodhattak volna.
A kapitány lett a potenciális főgonosz.
Rájöttem, hogy újra a nulláról kell kezdenünk,
és meg kell értenem,
ki ez az ember.
AZ MH370-ES PILÓTÁJA A MODELLEK MEGSZÁLLOTTJA ÉS VAKMERŐ
Egy következetes gyűlöletkampány folyt ellene,
a magánéletéről és a mentális egészségéről cikkeztek.
Azzal is megvádolták, hogy talán politikai indítékból
tüntette el az MH370-es járatot.
Rajongott Anwar Ibrahimért,
aki az ellenzéki párt vezetője volt.
Zaharie részt vett Anwar demokrácia párti gyűlésein.
A helyi sajtó most azt találgatja,
vajon Zaharie szándékosan, politikai állásfoglalásból zuhant-e le.
DÜHÖS VOLT A VÁLASZTÁS MIATT?
De Zaharie nem hagyott semmiféle politikai üzenetet,
nem köszönt el a családjától, és búcsúlevelet sem írt.
Semmit.
Minél jobban kutakodtam az életében, annál kevésbé láttam okát annak,
hogy valamiért dühös vagy boldogtalan lett volna.
Sziasztok!
Ezt a YouTube-videót közösségi céllal készítettem.
Ez a férfi YouTube-videókat készített arról,
hogyan kell leszigetelni az ablakokat,
hogyan kell megjavítani a légkondit.
Ez a legolcsóbb megoldás.
Nagyon hatékony.
Véleményem szerint egyáltalán nem volt szélsőséges.
Zaharie családtagjaival készítettem interjúkat.
Először a nővérével, Sakinabbal találkoztam.
Nagyon szelíd és gondoskodó...
ember.
Amikor Sakinabbal találkoztam, természetesen feldúlt volt.
Először is azért, mert elvesztette az öccsét, akit nagyon szeretett,
és azért is, mert hallotta azokat a célozgatásokat,
amelyek azt sugallták, hogy esetleg Zaharie a felelős ezért a szörnyűségért.
A KAPITÁNY TETTE
Zaharie kapitány...
a Malaysia Airlines egyik legjobb pilótája.
És a személyzet
egyáltalán nem ért egyet az ellene felhozott vádakkal.
Amikor a figyelem Zaharie kapitányra összpontosult, sértésnek vettem.
Mert személyesen is nagyon jól ismerem.
Nagyon profi szakember.
Kizárt, hogy ilyet tett volna.
Bizonyítékok nélkül nem lehet ilyet feltételezni valakiről.
Ügyvéd vagyok, mindenki ártatlan amíg bűnösnek nem bizonyul.
Azt mondják, mindenkinek lehet árnyoldala.
Jó. Akkor talán.
De ami engem illet,
az összegyűjtött és elolvasott információk alapján,
azt mondom, hogy nem.
Zaharie nem bűnös.
NEW YORK EGYESÜLT ÁLLAMOK
Egy év eltelt.
Egyre problémásabb volt,
hogy sem a gépet, sem a roncsokat nem találták meg.
Az egész keresést
a műholdas adatokra alapozták.
De...
az óceánt több millió négyzetkilométeren átkutatták a hajók és a repülők,
és még egy ülőpárnát sem találtak.
Ez az egész ügy
a hiányos elektronikus jeleken,
és az Inmarsat meglehetősen fejlett számításain alapult.
Akkoriban még a Független Csoporttal dolgoztam.
Önjelölt szakértők amatőr csoportja volt,
az adatok és tények megszállottjai.
Információt cseréltünk,
körülbelül 18-an éjjel-nappal dolgoztunk az ügyön.
Naponta leveleztem
a Független Csoport tagjaival,
valamint a CNN-nel és más hírcsatornákkal is.
Bonyolult kérdés, de mit lát a legnagyobb problémának?
Azt, hogy az Inmarsat nem adott ki elég adatot,
hogy mások is megerősíthessék az elemzésüket.
Igen, minden hitünket ezekbe az adatokba vetettük.
Végül a malájok kiadták az összes adatot,
amit az Inmarsattól kaptak.
A jelentésben volt egy bekezdés, amely azt taglalta,
hogy azt a felszerelést,
amely a gép műholdas kommunikációját irányította,
kikapcsolták minden más eszközzel együtt,
ami aztán újból bekapcsolódott.
Ez számomra megváltoztatta az egész ügyet.
Ha el akarsz tűnni egy repülővel,
és azt akarod, hogy eltűnjön a radarról...
miért kapcsolod vissza a rendszert?
Lehet, hogy valami nagyon nem stimmelt...
az Inmarsat-adatokkal.
Talán meghamisították őket.
Sok időt töltöttem azzal, hogy rájöjjek,
hogyan lehetett ki- és bekapcsolni a dobozt.
Hamar rájöttem, hogy a legtöbb pilóta nem tudja kezelni az eszközt.
A légitársaságok nem kérnek tőlük ilyet.
Tehát nincs be- és kikapcsoló gomb a pilótafülkében.
Itt található az utasszállító repülők elektronikai rendszere.
Ez itt az agyközpont és az elektronika...
A 777-esben minden elektronikusan működik.
Minden az elektronikai helyiségben található.
Ez a gép elektronikus agya.
...ez a berendezés, ahol...
Ott lehet lekapcsolni ezt a berendezést.
Úgy lehet kikapcsolni, ha meghúzzuk azokat. Ott vannak a relék.
Tehát a kérdés az, hogy hogyan lehet bejutni az elektronikai helyiségbe.
Ez a rész igazán lenyűgöző.
Az elektronikai helyiséghez egy csapóajtó visz,
amit egy szőnyeg takar le az első osztály elején.
Tulajdonképpen a gépen bárki felemelheti a szőnyeget...
és átveheti az irányítást.
A csapóajtó az avionikai fülkébe,
azaz az elektromos- és elektronikai helyiségbe vezet.
A csapóajtó az első osztály és a pilótafülke között található.
Tehát valóban lehetséges,
hogy valaki bejutott az avionikai fülkébe,
és kikapcsolta a kommunikációs rendszert.
Hirtelen nem is volt olyan biztos, hogy a pilóta tette.
Olyan volt, mint egy Agatha Christie-rejtély.
Az udvarházban mindenki gyanúsított.
Nem értettük,
hogy miért nem tudják, mi történt. Ez lehetetlen.
AZ MH370-ES UTASÁNAK FÉRJE
Ha végignézzük, mi történt, rájövünk, hogy egyik teóriának sincs értelme.
Nem mutatták meg a radarképet nekünk.
Nem találták meg a gépet, sem a roncsot.
Nem mutattak nekünk semmit. Semmit.
Arra kértek, hogy higgyünk el minden hülyeséget.
Egy ismerősöm azt mondta,
hogy valaki szeretne találkozni velem.
Valaki, aki tud valamit.
Ez a valaki kapcsolatban állt...
a titkosszolgálatokkal.
Amikor először találkoztunk...
rögtön azt mondta...
hogy az amerikaiak tudják, mi történt.
Ugyanis két amerikai AWACS légtérellenőrző gép
pont akkor járt arra, amikor az MH370-es eltűnt.
Ezeknek a Boeing gépeknek a tetején van egy hatalmas, gombaszerű radar.
Ez lényegében mindent lát, ami a Boeing alatt van.
Olyan, mint egy kis műhold a Föld felett, ami mindent lát 600 kilométeres körzetben.
Ez a valaki azt mondta nekem, hogy ez a két gép
biztosan követte az MH370-es járatot, az állapotától függetlenül.
Tudják, hol zuhant le. Tudják, hol van.
Nehéz ügy, amikor kiderül,
hogy az amerikaiak is benne vannak.
Tudom, hogyha elmondom, nem hisznek nekem.
Megegyeztek abban, hogy elhallgatják az ügyet,
hazudnak nekünk, így tennünk kellett valamit.
Azt gondoltam, ideje megszólalni.
Ghyslain Wattrelos, jó reggelt!
Azért küzd, hogy megértse, mi történt...
Minden interjúfelkérést elfogadtam,
elmondtam, hogy hazudnak nekünk. Azt akartam, hogy a média kapcsolódjon be.
Az információk alapján nyilvánvaló,
hogy nem engedik, hogy megtudjam az igazságot.
HOL VAN A FIAM, HADRIEN?
HOL VAN A LÁNYOM, AMBRE?
Egy nap arra gondoltam, hogy mivel nem ott jár az eszem,
felmondok, és belevetem magam a nyomozásba.
Így is lett.
Jó estét, Ghyslain Wattrelos!
Elvesztette a feleségét és két kisgyermekét...
Hülyeségekkel etettek.
Nem jutottunk információhoz.
Össze kellett fognunk, nekünk kellett cselekednünk.
Ekkor kezdtünk egyeztetni a családokkal.
A FELESÉGEM, KRANTI A FEDÉLZETEN VAN.
A LELKI TÁRSAMNAK HAZA KELL JÖNNIE!
AZ IGAZSÁG VALAHOL OTT VAN.
A családok
minden országban összegyűltek.
Ez nagyon fontos volt.
Így tudtuk kompenzálni
a malajziai átláthatatlan nyomozás
és az információk hiányosságait.
Elég kockázatos volt.
Folyt a nyomozás.
Nálunk nagyobb erőkkel álltunk szemben.
Egy petíciót akarunk átadni az elnöknek, mert egy év eltelt,
és nem mondtak és nem tettek semmit.
Terrorcselekmény miatt vádat emeltünk.
Miért pont emiatt?
Mert ez a legsúlyosabb bűncselekmény
a büntetőjogban.
Amikor a franciáknál feljelentést tesz valaki, kinevezik a nyomozási bírókat,
akik eljárnak az ügyben.
GHYSLAIN ÜGYVÉDJE
Tudni kell, hogy az egész világon
csak nálunk létezik igazságügyi tájékoztatás.
Az igazságot ki kell deríteni. Ez nem egy rejtély.
Mindenkinek tartozunk ezzel,
nemcsak Ghyslainnek, hanem azoknak is,
akiknek nincs lehetőségük nyomozást indítani a hazájukban.
Mindenkinek tartozunk ezzel.
Egy harc közepén találtam magam,
és ez éltetett.
Meg akarom tudni az igazat, a magam és a többiek érdekében.
Ghyslain Wattrelos-t, a francia, dühös férfit
többször is említették nekem.
Végül úgy döntöttem, meghallgatom, mi mondanivalója lehet.
Egy nap
valaki a Le Monde- tól megkeresett,
és azt mondta, szeretne velem beszélni.
Ghyslain elmondta, hogy megkereste őt
a titkosszolgálat egyik rangidős tagja,
és azt mondta neki, hogy az amerikaiak tudják,
hogy mi történt pontosan.
Azt mondta, hogy két amerikai légtérellenőrző is érintett az ügyben.
Amikor találkoztam ezzel a forrással, megállapítottam,
hogy egy szavahihető ügynökről van szó.
Valami egyre inkább azt súgta nekem,
hogy az MH370-es járat igaz története
teljesen más, mint a hivatalos változat.
NEW YORK EGYESÜLT ÁLLAMOK
Voltak olyan szélsőséges személyek is,
akik azt rebesgették, hogy az amerikaiak eltussolták az ügyet.
De az MH17-es járat esete után
sokkal valószínűbbnek tűnt, hogy az oroszok álltak mögötte.
Az Inmarsat-adatokból tudtuk,
hogy két útvonalon repülhetett a gép: észak vagy dél felé.
Attól tartottam,
hogy lehetett valaki a gépen,
aki értett hozzá, és megvolt benne a rossz szándék,
és direkt megváltoztatta az Inmarsat adatait,
hogy úgy tűnjön, mintha a gép délre tartott volna,
miközben északra ment.
Kiderült,
hogy a Boeing gépeken
fizikailag van arra mód, hogy megváltoztassák az adatokat,
amelyek alapján meghatározható a gép útvonala.
Nagy felismerés volt.
Így lett egy másik magyarázat arra,
hogy mi történt a géppel.
Ha a gép északra ment,
az utolsó válaszjelzés
Kazahsztánból érkezett volna.
Ez egy szegény közép-ázsiai ország,
amely nem képes egy kifinomult hekkertámadásra.
Ellenben Oroszország kliensállama.
És ne felejtsük el! Oroszország lelőtte az MH17-est,
amely ugyanolyan gép volt, mint az MH370-es.
A repülőt Kelet-Ukrajna felett lőtték ki.
Ezért arra gyanakodtam,
hogy ugyanez a titkosszolgálat állt az MH370-es járat esete mögött is.
Sőt, azt gondoltam, hogy kapcsolat lehet a két nagyon hasonló repülőbaleset között.
Ekkor megnéztem az utaslistát,
és láttam, hogy aznap este három orosz férfi volt a gépen.
Amikor megnéztem az ülésrendet,
meglepődtem.
Az egyik orosz férfi körülbelül 15 méterre ült
az elektronikus helyiségbe vezető csapóajtótól az első osztály elején.
A következő kérdés az volt, hogy mi lehetett Oroszország motivációja.
2015. MÁRCIUS 8.
2014. FEBRUÁR 28.
8 NAPPAL A GÉP ELTŰNÉSE ELŐTT
Információk szerint a Krím-félszigeten orosz csapatok jelentek meg.
Moszkva valóban fegyveres invázióba kezdett...
Az MH370-es járat eltűnése
a Krím-félsziget 2014-es orosz inváziójának keretében történt.
Az ukrajnai válság fokozódott, és reggelre új fordulatot vett...
Több száz orosz katona érkezett a krími térségébe.
A közösségi oldalak, az újságok, a média, mindenki...
erre az eseményre figyelt.
Az MH370-es járat eltűnése
elérte azt a kívánt hatást, hogy az orosz invázióról nem beszéltek.
Hol zajlik most a keresés? A gép tényleg visszafordult?
Nem fér hozzá kétség,
hogy az MH370-es járat eltűnése
egy tökéletesen időzített, látványos figyelemelterelés volt
Oroszország számára, hogy ne ítélje el a világ.
Bár számomra is őrültségnek tűnt,
de folytatnom kellett,
mivel ez a lehetőség fennállt.
Végül mindent kidolgoztam.
Elmondom, hogy zajlott.
MÁSODIK ELMÉLET AZ ELTÉRÍTÉS
2014. MÁRCIUS 8., 1:15
Hajnali negyed kettő van.
Zaharie az éjszaka sötétjében repül a Dél-kínai-tenger felett.
Az utasok fáradtak, egy unalmas éjszakai repülésre számítanak.
A három orosz férfi a gépen
akcióba lendül.
Valahol a Dél-kínai-tenger felett...
valaki nagy lármát csap
az első osztály közelében.
A légiutas-kísérők odasietnek, hogy megnézzék, mi történt.
Eközben az első osztályon utazó orosz férfi előre lopakodik.
Felemeli a szőnyeget...
aztán a csapóajtót...
ami az elektronikus helyiséghez visz.
Odalent egy számítógéppark veszi körül.
A repülőgép idegközpontjában van, az elektronikus agyban.
Rácsatlakozik a gép repülésirányító rendszerére.
A gép közeledik a maláj légtér széléhez.
Malaysian 370-es, vegye fel a kapcsolatot Ho Si Minh-nel a 120,9-en! Jó éjt!
Jó éjt, Malaysian 370.
A gép utasai még mindig nem tudják, mi és miért történik.
A gép a senki földjén van,
senki sem látja őket.
Az elektronikai helyiségben
az orosz ügynök bekapcsolja a berendezést.
A gép eltűnik a légi forgalmi irányítók radarjairól.
Most már ő irányítja a gépet.
A kapitány és a másodpilóta összezavarodik, villog a kijelzőjük.
Egyik kommunikációs eszközük sem működik.
És ami még megdöbbentőbb...
a gép hirtelen balra dől.
Olyan manővert hajt végre, amelyre egyikük sem adott utasítást.
Az elektronikai helyiségben az orosz ügynök
csökkenti a kabinnyomást a repülőn,
kiengedi a levegőt az utastérből.
Elfordít egy gombot a falon elhelyezett oxigénpalackon,
ami lekapcsolja a vészhelyzeti oxigénrendszert,
amely a pilótafülke oxigénellátását biztosítja.
Az utastérben
a maszkok lehullanak a plafonról.
A személyzet hirtelen rájön, hogy nem kapnak levegőt.
SZEMÉLYZETI OXIGÉN, UTASTÉR OXIGÉN: MEGFELELŐ
A következő percekben
a kapitány és a másodpilóta elveszíti az eszméletét.
És az utastérben csend lesz.
Az ügynök az elektronikai helyiségben a gépet északnyugat felé fordította,
és szándékosan megváltoztatta az Inmarsat adatait.
Ha most valaki rápillant a gép digitális nyomára,
félreérti a jelet, és azt gondolja, hogy a gép délre repül.
Pedig valójában észak felé tart.
Az MH370-es egész éjjel halad,
fokozatosan távolodva a fantomiker géptől.
És végül...
a kazah sivatag fölött köt ki.
A gépeltérítők teljesítették a küldetést.
Tudtam, hogy őrültségnek hangzik, hogy túlzás.
Tudtam, hogy nehéz lesz megemészteni,
de úgy éreztem el kell mondanom, akkor is, ha csorba esik a hírnevemen.
Fel kellett hívnom az emberek figyelmét arra,
hogy a gép sebezhető volt.
Lehetségesnek tartja, hogy orosz gépeltérítők vitték északra a gépet.
Ön szerint a gép tényleg Kazahsztánba repült?
Ez csak egy hipotézis, amit összeraktam.
Szerepeltem a tévében, ijesztő volt.
Úgy éreztem, megőrültem.
Hogy reagálnak erre az elméletre?
Tudom, hogy sok mindent meg kell megemészteni.
Vannak, akik szerint ez reális elképzelés?
Sokan felháborodtak, dühösek. Vannak, akik nagyon haragszanak rám.
Senki sem megy be az elektronikus helyiségbe,
hogy átprogramozza a BFO-t, és leszálljon Kazahsztánban!
Jól ismerem ennek a műholdrendszernek a működését,
és a kollégáimmal biztosak voltunk benne, hogy a gép délre fordult, nem északra.
Meglepő volt, hogy Jeff úgy döntött, hogy ezen az úton indul el.
Jól gondoltam,
hogy egyesek részéről fagyos lesz a fogadtatás.
A Független Csoport,
amely elköteleződött amellett, hogy a gép délre ment,
nem tűrte az ellenvéleményt.
Kirúgtak.
Jeff elmélete szerintem csak egy kitaláció,
de szentül hiszi, hogy az elmélete kivitelezhető.
De az egész csak fantazmagórián alapul.
Nem a valóságon.
Ismertem az elméletem gyenge pontjait.
Ismertem az erősségeit. De az elméletemet
könnyű volt kigúnyolni.
Ön szerint valaki meghamisíthatta a műholdas adatokat.
De a cég, amely a rendszert működteti,
az Inmarsat...
azt mondta, hogy nem ezt használták a gépek követésére.
Az, hogy most mégis használták és manipulálták, számukra túlzásnak tűnik.
Az, hogy valaki szerint
mi így elemezzük az adatokat,
amikor erre még nem volt példa,
nem tűnik hitelesnek.
Aki bejut a helyiségbe, kikapcsolhatja a transzpondert
és a kommunikációs rendszereket.
De lehetetlen repülni a géppel az avionikai fülkéből.
Lehetetlen.
Nagyon messzire mentem. Tudom.
Tudom, hogy kémregénybe illő dolognak tűnik.
De az az igazság,
még akkor is, ha lehetetlenség
az elektronikai helyiségből repülni,
hogy fizikailag valóban ki lehet kapcsolni az elektronikát a fülkéből,
és láthatatlanná lehet tenni a gépet.
Bár a forgatókönyvem őrültségnek tűnhetett,
legalább megpróbálta megmagyarázni
az MH370-es járat eltűnését.
Minden odalett.
A Loch Ness-i szörnyhöz és a jetihez hasonlítottak.
De ha az adatok helyesek voltak,
és megmondták, merre ment a gép,
miért nem sikerült egyetlen darabját sem megtalálni?
Ha az adatok helyesek, a gépnek ott kell lennie.
Hol van a gép?
Hol van a roncs? Mutassák meg a gépet!
Rendkívüli hírek a CNN-en.
Követjük a CNN legfrissebb híreit.
Túl korai még megerősíteni, de annyit már elmondhatunk,
hogy roncsdarabot találtak a Réunion-szigeten...
Még vizsgálják, hogy van-e köze az eltűnt maláj géphez.
A roncsdarabot az indai-óceáni szigeten találták meg.
A Boeing-szakemberei szerint egy szárnydarabról van szó.
Lehet, hogy a Boeing-777-es csűrőlapja...
Most mindenki azt találgatja,
hogy vajon ez az eltűnt maláj gép maradványa-e.
Amikor megtalálták a csűrőlapot,
nem lepődtem meg.
Pontosan az történt, amit mondtam,
hogy a gép első darabját valaki megtalálja a strandon sétálgatva,
az Indiai-óceán partján.
Új fejlemények a megtalált roncsdarabbal kapcsolatban...
Rögtön tudtam,
hogy én akarom megoldani az ügyet.
Meg akartam találni a gépet, bárhol is volt.
A feliratot fordította: Usztics Anna